b"\n_START_ARTICLE_\nVolitve poslancev iz Slovenije v Evropski parlament 2019\n_START_SECTION_\nZgodovina\n_START_PARAGRAPH_\n13. februarja 2019 je predsednik Slovenije, Borut Pahor, razpisal volitve za Evropski parlament. Zbiranje kandidatur se je kon\xc4\x8dalo 26. aprila, ko se je pri\xc4\x8dela tudi uradna volilna kampanja._NEWLINE_Obdobje pred volitvami je zaznamovala tudi izredno mo\xc4\x8dna kampanja Evropskega parlamenta za spodbudo mladih volilcev Tokrat grem volit, ki je bila posledica nizke udele\xc5\xbebe mlaj\xc5\xa1ih volilcev pri volitvah 2014.\n_START_SECTION_\nZakonodaja\n_START_PARAGRAPH_\nVolitve potekajo po proporcionalnem sistemu , pri \xc4\x8demer volivec glasuje za listo kandidatov, hkrati pa lahko odda tudi preferen\xc4\x8dni glas za posameznega kandidata. Za porazdelitev sede\xc5\xbeev pa se uporabi d'Hondtov sistem. Slovenija ima v skladu s lizbonsko pogodbo in odlo\xc4\x8ditvijo Evropskega sveta v Evropskem parlamentu osem poslanskih sede\xc5\xbeev._NEWLINE__NEWLINE_Do roka je kandidature vlo\xc5\xbeilo 14 list, od katerih so jih 7 vlo\xc5\xbeile politi\xc4\x8dne stranke s podporo poslank in poslancev, 6 politi\xc4\x8dne stranke s podporo volilcev, ena pa je bila vlo\xc5\xbeena s strani volilcev oz. skupine volilcev. Dr\xc5\xbeavna volilna komisija pa je potrdila vseh 14 list."